Az ipari park elsõ fecskéi
Két vállalkozás már építkezik a makói ipari parkban – az igazán nagy befektetõkre azonban még várnak a huszonkét hektáros területen.
Az 1998-ban alapított vállalkozási övezet területén belül, a város északkeleti részén, a jelenlegi iparterülethez kapcsolódva és a Makó–Hódmezõvásárhely vasútvonal, illetve a hamarosan épülõ M43-as gyorsforgalmi út között elterülõ ipari park kezd benépesülni: két társaság jó ütemben halad az építkezéssel – igaz, mindkettõ helybeli cég. A Dancsi Kft. szállítmányozási-logisztikai központot épít, míg az Agrologik Kft. hûtõházat és raktárat. Ez utóbbi már az idén elkészül a munkával, a másik cégnek a beruházáshoz kapcsolódóan még jövõre is maradnak feladatai. A Makó és Térsége Fejlesztési Kht. ügyvezetõje, Kristóf Gabriella szerint az elsõ fecskék megjelenése biztató elõjel, az igazán nagy befektetõkre azonban egyelõre még várni kell.
A város északkeleti sarkánál elterülõ, összesen huszonkét hektáros területrõl egyébként nemcsak az önkormányzat, hanem a gazdasági tárca háttérintézménye, az állami tulajdonú ITD Hungary is folyamatos tájékoztatást ad a reménybeli befektetõknek. A jelentkezõk ennek köszönhetõen folyamatosan jönnek – vannak köztük hazaiak és külföldiek egyaránt. Kristóf Gabriella szerint a megtelepedés mellett szól, hogy kiállítási terület és inkubátorház is tartozik a makói ipari parkhoz – ez utóbbi ugyancsak benépesülõben van, egy biztonságtechnikai cég és egy helybeli cégcsoport kért eddig helyet az induló vállalkozásokat segítõ, illetve a többi cégnek szolgáltatásokat nyújtó társaságok otthonául szolgáló épületegyüttesben. A minap nyílt napot is rendeztek az érdeklõdõknek – ezen elhangzott, hogy irodákat, tárgyalókat, sõt szálláshelyet is tudnak biztosítani, ha szükséges.